হকি এশিয়া কাপ ফাইনালে দক্ষিণ কোরিয়াকে হারাল ভারত

ওয়েব ডেস্ক : হকি এশিয়া কাপের (Hockey Asia Cup 2025) খেতাব জয় করল ভারত (India)। রবিবার ফাইনালে ৪-১ ব্যবধানে দক্ষিণ কোরিয়াকে (South Korea) হারাল টিম ইন্ডিয়া। এই ম্যাচে ভারতের হয়ে জোড়া গোল করেন দিলপ্রিত সিং। বাকি দুটি গোলের মধ্যে একটি করেন সুখজিৎ সিং এবং অন্যটি করেন অমিত রোহিদাস। টিম ইন্ডিয়ার এই জয়ের ফলে আগামী বছর আয়োজিত হতে চলা বিশ্বকাপ টুর্নামেন্টে সরাসরি যোগ্যতা অর্জন করল ভারত। তবে ভারতের এই জয়ে দেশ জুড়ে বইতে শুরু করেছে প্রশংসার বন্যা।

আজকের ম্যাচের প্রথম থেকেই কোরিয়ার উপর চাপ বাড়াতে শুরু করেছিল ভারত। যার কারণে ম্যাচের প্রথম মিনিটেই গোল করেন সুখজিৎ সিং। এর থেকে ভালো শুরু হয়তো আর টিম ইন্ডিয়ার জন্য হতে পারতো না। এর ফলে ৩১ সেকেন্ডের মধ্যে লিড নিয়ে নেন দিলপ্রিতরা। এদিন কোরিয়ার বৃত্তের মধ্যেই আক্রমণ চালায় ভারত। এর পর রিভার্স শট মেরে ভারতকে এগিয়ে দেন সুখজিৎ সিং।

আরও খবর : গত পাঁচ বছরে কত আয় করল বিসিসিআই? কর দিল কত ?

তার পর দ্বিতীয় কোয়ার্টারের শেষ বেলায় অর্থাৎ ২৭ মিনিটের মাথায় গোল করেন দিলপ্রীত সিং (Dilpreet Singh)। যার ফলে ২-০ ব্যবধানে এগিয়ে যায় ভারত। এই গোলের সময় দুর পাল্লার বলকে নিচে নামান সঞ্জয়। এর পরেই তা বাড়িয়ে দেন দিলপ্রীতের দিকে। চাপে থাকলেও, বলটাকে তিনি সজোরে শট মেরে জালে জড়িয়ে দেন। ফলে দ্বীতিয়ার্ধেই অনেকটাই এগিয়ে যায় ভারত।

এর পর ৪৫ মিনিটের মাথায় ফের কোরিয়ার দুর্গে ঢুকে পড়েন দিলপ্রীত। এবার হরমনপ্রীত বলটাকে বৃত্তের মধ্যে পাঠিয়েছিলেন। আর তা স্টিকের সাহায্যে দিলপ্রীতের দিকে এগিয়ে দেন রাজিন্দর। এর পরেই দিলপ্রীত বলটাকে রিসিভ করে গোলের দিকে ঠেলে দেন। এর পর আর কী! ৩-০ গোলের ব্যবধান নিয়ে নেয় ভারত। এর পর ৫০ মিনিটের মাথায় চতুর্থ কোয়ার্টারের শুরুতেই চতুর্থ গোল করেন অমিত রোহিদাস। ফলে ৪-১ ব্যবধানে এগিয়ে যায় ভারত।

তবে ম্যাচ যখন একেবারে শেষবেলায়, সেই সময় এক গোল শোধ করে কোরিয়া (South korea)। ৫১ মিনিটের মাথায় একমাত্র গোলটি করেন সন ডায়েন। মূলত ভারতীয় ডিফেন্সে ভুলবোঝাবিঝির কারণে এই গোলটি করতে পারে কোরিয়া। তবে শেষ পর্যন্ত তাতে কোনও সমস্যা হয়নি। ৪-১ ব্যবধানে এই ম্যাচ জিতে নেয় ভারত।